# GUVERNUL REPUBLICII MOLDOVA

#### H O T Ă R Â R E nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2017

Chişinău

Cu privire la aprobarea Planului de acţiuni pentru anii 2018-2028 privind regionalizarea serviciului de alimentare cu apă şi de canalizare

În scopul asigurării implementării prevederilor Strategiei de alimentare cu apă şi sanitaţie (2014-2028) aprobată prin Hotărârea Guvernului nr.199 din 20 martie 2014 (Monitorul Oficial, 2014, Nr. 72-77, art Nr:222) şi Planului de acţiuni al Guvernului pentru anii 2016-2018, aprobat prin Hotărârea Guvernului nr. 890 din 20 iulie 2016, **Guvernul HOTĂRĂŞTE:**

1. Se aprobă Planul de acţiuni pentru anii 2018-2028 privind regionalizarea serviciului de alimentare cu apă şi de canalizare, conform anexei.

2. Autoritățile administrației publice centrale sau locale, fondatoare de întreprinderi municipale/de stat care furnizează/prestează serviciul public de alimentare cu apă și de canalizare:

vor întreprinde măsurile necesare pentru executarea integrală şi în termenele stabilite a Planului de acţiuni pentru anii 2018-2028 privind regionalizarea serviciilor de alimentare cu apă şi de canalizare;

vor asigura reorganizarea întreprinderilor municipale/de stat în societăți comerciale, în termen de 1 an de la intrarea în vigoare a prezentei Hotărîri de Guvern;

3. În procesul de reorganizare, autoritățile administraţiei publice de stat/ locale vor urmări, cu precădere, optimizarea numărului de operatori, conform principiului liberei asocieri. În caz contrar, optimizarea numărului de operatori se va face conform prevederilor inserate în planul de acțiuni.

4. Ministerul Finanţelor va aloca prioritar investiţiile externe şi interne în infrastructura de apă şi canalizare pentru operatorii regionalizaţi.

5. Finanţarea acţiunilor prevăzute în prezenta hotărâre se va efectua în limitele alocaţiilor prevăzute în aceste scopuri în bugetele autorităţilor publice implicate, precum şi din alte surse, conform legislaţiei în vigoare.

6. Ministerul Ministru Agriculturii, Dezvoltării Regionale şi Mediului:

va prezenta Guvernului anual, pînă la data de 15 martie, informaţia privind realizarea Planului de acţiuni menționat.

7. Controlul asupra executării prezentei hotărâri se pune în sarcina Ministerului Agriculturii, Dezvoltării Regionale şi Mediului.

**Prim-ministru Pavel FILIP**

Contrasemnează:

Viceprim-ministru,

ministrul economiei

Octavian Calmîc

Ministrul finanţelor Octavian Armaşu

Ministru Agriculturii,

Dezvoltării Regionale şi Mediului Vasile Bîtca